Bekendes eet: Jan Braai se pasta puttanesca @Janbraai
JY LEES NOU Bekendes eet: Jan Braai se pasta puttanesca @Janbraai
"Pasta puttanesca is een van die ware Italiaanse gunstelinge wat enige man en vrou regtig behoort te bemeester. Jy kan die gereg uit nie-bederfbare bestanddele aanmekaarslaan, wat hom ’n goeie maaltyd vir ’n braai-kampvakansie maak. Ek probeer om altyd al die bestanddele in my kombuis te hê en gebruik hom soos die reserwebank van ’n rugbyspan. As jy onverwags gaste of meer gaste het. Of vir die aand wat jy te laat tuiskom en die vleis alles gevries is, of vir daardie keer dat jou gunsteling-restaurant vol is en die winkels reeds toe is. Jy kan hom as ’n ligte middagete of aandete op sy eie bedien, maar vir my werk hy ook lekker as die belangrikste bykos saam met gebraaide vleis of vis. Dit sal dan die ete min of meer laat lyk soos iets op die spyskaart van ’n netjiese restaurant in Italië."